לינה אסקו

לינה אסקו (באנגלית: Lina Esco; נולדה ב־14 במאי 1985) היא שחקנית, מפיקה, במאית ופעילה אמריקאית.

 ראשית חייה 
אסקו נולדה ב-1985 במיאמי, פלורידה, ארצות הברית למשפחה ממוצא קולומביאני. בגיל 14 עברה לצרפת כדי לעסוק בדוגמנות. לאחר מכן עברה ללונדון על מנת לשחק בתיאטרון ולאחר מכן לניו יורק וללוס אנג'לס כדי להתמקד במשחק.

 קריירה 
בשנת 2001, היא הופיעה בקליפ "Jealous" של שינייד או'קונור. היא הופיעה בקליפ של מובי "Southside" בהשתתפות גוון סטפאני. ב-2007 היא הופיעה בסדרת פרסומות של המותג אקס, אחת מהן עם ניק לאשיי. אסקו הופיעה גם בקליפ של האלוס "Amalgam" ב-2010.

בקולנוע הופעת הבכורה של אסקו הייתה ב-2005 בסרט "לונדון" לצדם של כריס אוונס וג'סיקה בייל.

אסקו לוהקה לתפקיד הטלוויזיה הראשון שלה בשנת 2006, בתור אנג'י ווטסון בסדרה "CSI: ניו יורק". במרץ, 2007 היא הצטרף לקאסט של הדרמה "Cane" של CBS. היא הופיעה ב-13 פרקים בסדרה בדמותה של קייטי וגה.

בשנת 2009 היא התארחה בפרק בסדרה "גדולה מהחיים" שם גילמה דוגמנית הלבשה תחתונה שפוטרה בגלל שפרסמה את סיפור ההחלמה שלה מסרטן השד.

באפריל 2010, הפיקה אסקו את "החבר שלי הוא...", עבור הסרטון היא שיתפה פעולה עם מספר מפורסמים כדי להביא למודעות את ההרג של דולפינים בטאיג'י, יפן. הסרטון נעשה לקראת יציאת הסרט התיעודי "The Cove" זוכה פרס האוסקר אשר עוסק בהרג דולפינים. סרטון נוסף שביימה עבור הסרט היה "Kids Speak Out Against Dolphin Captivity" – ילדים מדברים נגד החזקת דולפינים בשבי.

ב-2011, הציגה בקמפיין קולקציית התכשיטים של לואי ויטון לאביב/קיץ 2011. הקמפיין כלל שש עשרה בנות "It" מרחבי העולם. ב-16 במאי 2011, אסקו הופיעה במסע הפרסום של Ketel One "רבותי, זו וודקה". בבימויו של המועמד לפרס האוסקר, דייוויד או. ראסל. ב-2013 הופיעה בפרסומת טלוויזיה של בגדי נשים ב-NFL. בשנת 2017, אסקו הופיעה בפרסומת של חטיף חצות של רשת Audience במסך מלא (What's Underneath), שם האורחים מסירים את בגדיהם מול המצלמה תוך שהם מדברים על חייהם.

ב-2014 היא ביימה וכיכבה בסרט "חופש הפטמה" שיצא לאקרנים בבתי קולנוע נבחרים, בווידאו לפי דרישה וב-iTunes, הסרט יצא במטרה לעקוף את הצנזורה של פטמות נשיות.

ב-2015 שיחקה בסרט "אסטרטגיית יציאה" עם אית'ן הוק בבימוי אנטואן פוקואה. ב-2016 הופיעה בסרט קצר בשם "Fairy Dust" עם הזמרת טובה לו. בסרט בן ה-30 דקות היא משחקת את לורנה, בחורה במערכת יחסים לסבית עם לו. עוד באותה שנה הופיעה ב-8 פרקים בסדרה "ממלכה".

אסקו החלה לשחק בסדרה "S.W.A.T" בעונה הראשונה שלה ב-2017 בתור הקצינה השלישית כריסטינה "כריס" אלונסו. בסדרה היא ביסקסואלית מוצהרת. לאחר סיום העונה החמישית ב-2022, אסקו אישרה שהיא עוזבת את הסדרה כדי להמשיך בפרויקטים אחרים.

 אקטיביזם ופילנתרופיה 
אסקו תמכה בקרנות וארגונים רבים לאורך הקריירה שלה. היא מעורבת מאוד בשני ארגונים. פרויקט דולפינים, שזכה לתמיכה רבה מסלבריטאים רבים, הוא ארגון בראשות ריצ'רד או'בארי ומטרתו למנוע שחיטת דולפינים והחזקתם בשבי. ב-9 בספטמבר 2009, אסקו ערכה הקרנה פרטית של The Cove בניו יורק, לצד ראסל סימונס ופישר סטיבנס שאירחו את האירוע כדי להביא למודעות לסרט.

אסקו ידועה בעיקר בזכות מעורבותה בזכויות נשים ובכך שהייתה היוזמת מאחורי הקמפיין "שחררו את הפטמה". הארגון שהקימה נועד לקדם שוויון מיני והוא משך תשומת לב ממספר סלבריטאים, כולל קורטני לאב ומיילי סיירוס, שיש לה שיר בפסקול של הסרט וממשיכה לתמוך מאוד בארגון.

ב-2017 היא הצהירה שהארווי ויינסטין הטריד אותה מינית, ושזו לא הייתה החוויה היחידה שלה בהטרדה מינית. היא סיפרה בגילוי לב על שני מקרי אונס שעברה כחלק מתנועת Me Too.

בדצמבר 2018, אסקו החלה בקמפיין לביטול ההרשעה ברצח של סינטויה בראון, עליה נעשה הסרט "מרצח לרחמים" בנטפליקס.

 חיים פרטיים 
אסקו היא ביסקסואלית מוצהרת. מתגוררת בלוס אנג'לס.

 פילמוגרפיה 

 קולנוע 
שנהסרטתפקידהערות2005לונדוןקלי2008The Evening Journeyמרלהסרט קצר2010Kingshighwayלנה קפריוליניWhere the Road Meets the Sunנטשה2011Low Fidelity2012LOL (אנ')ג'ניס2014Free the Nippleעִםגם כבמאית ותסריטאית2016Fairy Dustלורנה2021Doorsבקי2026המכהקפטן ג'קי ולז

 טלוויזיה 
שנהסדרהתפקידהערות2006CSI: ניו יורקאנג'י ווטסון"Live or Let Die" (עונה 2, פרק 18)2007Caneקייטי וגה13 פרקים2008Heroes: Destinyאליסה4 פרקים2009גדולה מהחייםלינה מרטינז"Grayson Anatomy" (עונה 1, פרק 13)CSIאנג'לה פולסון"Death and Maiden" (עונה 10, פרק 6)2011Exit Strategyמיהפיילוט2016Flakesקארה7 פרקיםממלכהאווה פלורס8 פרקים2017–2022S.W.A.T.כריסטינה "כריס" אלונסותפקיד ראשי

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא קולומביאני
קטגוריה:ביסקסואליות אמריקאיות
קטגוריה:אמריקאיות שנולדו ב-1987
קטגוריה:אמריקאים שנולדו ב-1987